# בגדר מצות צדקה

## אמירתו לגבוהה כמסירתו להדיוט בצדקה

דברים פרק כג

(כד) מוֹצָ֥א שְׂפָתֶ֖יךָ תִּשְׁמֹ֣ר וְעָשִׂ֑יתָ כַּאֲשֶׁ֨ר נָדַ֜רְתָּ לַיקֹוָ֤ק אֱלֹהֶ֙יךָ֙ נְדָבָ֔ה אֲשֶׁ֥ר דִּבַּ֖רְתָּ בְּפִֽיךָ: ס

תלמוד בבלי מסכת ראש השנה דף ו עמוד א

תנו רבנן: מוצא שפתיך - זו מצות עשה, תשמר - זו מצות לא תעשה, ועשית - אזהרה לבית דין שיעשוך, כאשר נדרת - זה נדר, לה' אלהיך - אלו חטאות ואשמות עולות ושלמים, נדבה - כמשמעו, אשר דברת - אלו קדשי בדק הבית, בפיך - זו צדקה.

המאור הגדול מסכת בבא קמא דף יח עמוד א

זו היא התשובה לרבינו האי גאון ז"ל ודשאלתון אמירתו לגבוה כמסירתו להדיוט כיצד, שור זה הקדש ובית זה הקדש וכו' ה"ה לעניים דקני באמירה כגון שאמר בית זה לעניים או חפץ זה לעניים.

הר"ן מסכת נדרים דף כט עמוד א

ואף הרשב"א ז"ל היה חוכך בדינו לומר דאין דין זה אלא במקדיש בלבד משום דהקדש חל בקדושת פה ובאמירה בלחוד וה"ה לאומר יהא קרקע זה לעניים...דאמירה כמסירה אבל במקנה לחבירו בעלמא לא דבמאי קני הא אפילו א"ל מעכשיו אי אפשר לו לקנות אלא בכסף בשטר ובחזקה וכסף.

חידושי הריטב"א מסכת ראש השנה דף ו עמוד א

בפיך זו צדקה. פרש"י קרא יתירא קדריש, פי' שהרי דברים שמתחייב בהם באמירה לגבוה הרי הזכירם, וא"כ האי בצרכי הדיוט מיירי, ואין לך דבר שמתחייב להדיוט באמירה אלא צדקה, וסמך לדבר דכתיב (ישעיה מ"ה) בי נשבעתי יצא מפי צדקה.

תלמוד ירושלמי (וילנא) מסכת קידושין פרק א הלכה ו

[תהילים כד א] לי"י הארץ ומלואה תבל ויושבי בה אמירתו לגבוה כמסירתו להדיוט

### נודר ומת

שו"ת הרמ"א סימן מז

א [בשו"ת בית יוסף:] ילמדנו רבינו ראובן חלה ונטה למות וקודם פטירתו צוה לתת סך מה לעניי ארץ ישראל וסך מה לאחיו ומת אז וחיים לכל ישראל שבק, ובאו אלו המעות ביד איש נאמן מופקדים בעד העניים ואחיו. ועתה היורשים מערערים באומרם כי הצואה אינה עשויה כהוגן, לפי שכתב בצואה שנתנם במתנת בריא ולא במתנת שכיב מרע ולא נזכר שום קנין בצואה. ועתה יורנו רבינו אם זכו העניים אם לאו.

תשובה: אין בטענת היורשים ממש...לפי האמת נ"ל אפילו תהיה מתנת בריא ממש אף על גב דלית בה קנין הרי היא קיימת, משום דצדקה היא וצדקה כתב המרדכי בפ"ק דב"ב, דכיון שגמר בלבו לתת הצדקה חייב כאילו הוציא...וכן דעת הרמב"ם, שכתב בפ"ח מהלכות מתנות עניים: הצדקה הרי היא בכלל הנדרים, לפיכך האומר הרי עלי סלע לצדקה או הרי הסלע זו לצדקה חייב ליתנה לעניים מיד....הרי מבואר דלדברי הכל דכיון שאמר סלע זו לצדקה אף על פי שלא היה שם הגבאי זכו בה העניים...ה"נ בנדון דידן כיון שצוה לתת מנכסיו שהיה ברשותו סך מה לעניים, זכו בהם העניים אף על פי שלא היה שם הגבאי...נאום הצעיר יוסף קארו.

שו"ת הרמ"א סימן מח

אמנם לעיקר דינא אני צריך לשאול, וזה כי מן הנראה לי שאף בצדקה כה"ג לא זכו עניים....

והנה בנדון דידן... דאע"ג דמיחייב לקיומי נדריה מ"מ העניים לא זכו בנכסים אלא דכופין לדידיה לקיומי נדריה, והא ליתיה קמן דהרי מת ונעשה חפשי מן המצות...אלא אפילו אמר ליתן מיד אין היורשין צריכין לקיים כל זמן שלא זכו העניים מכח קנין, וכמו שפסק הר"י בר ששת בתשובותיו סימן שכ"ח ושל"ה, דאם נשבע לקיים קנין שלא בא לעולם אף על גב דהוא חייב לקיומיה מצד שבועתו מ"מ אם מת אין היורשים צריכין לקיומיה. וה"ה בנדון דידן מאחר דהוא אינו חייב לקיומיה אלא מכח נדר, אין לכוף ליתומים לקיים נדרו....והיא משנה שלמה: הנודר ומת אין היורשין חייבין לשלם....[ד]אין כופין היורשים לקיים נדר אביהם. אלא שאומרים לנודר לקיים נדרו אם הוא חי וכדברי הריב"ש.

## כפית הגברא בצדקה

תלמוד בבלי מסכת בבא בתרא דף ח עמוד ב

תנו רבנן: קופה של צדקה נגבית בשנים ומתחלקת בשלשה, נגבית בשנים - שאין עושים שררות על הצבור פחות משנים...

מאי שררותא? דאמר רב נחמן אמר רבה בר אבוה: לפי שממשכנין על הצדקה ואפילו בע"ש. איני? והא כתיב: ופקדתי על כל לוחציו, ואמר ר' יצחק בר שמואל בר מרתא משמיה דרב: ואפי' על גבאי צדקה! לא קשיא: הא דאמיד, הא דלא אמיד. כי הא דרבא אכפיה לרב נתן בר אמי, ושקיל מיניה ארבע מאה זוזי לצדקה.

תלמוד בבלי מסכת חולין דף קי עמוד ב

אדהכי, אייתוה לההוא גברא דלא הוה מוקר אבוה ואמיה כפתוהו, אמר להו: שבקוהו, דתניא כל מצות עשה שמתן שכרה בצדה - אין בית דין שלמטה מוזהרין עליה,

רש"י מסכת חולין דף קי עמוד ב

שמתן שכרה בצדה - למען יאריכון ימיך (שמות כ) לכך פירש מתן שכרה לומר אם לא תקיימנה זהו עונשו שלא תטול שכר זה.

דברים פרק טו

(י) נָת֤וֹן תִּתֵּן֙ ל֔וֹ וְלֹא־יֵרַ֥ע לְבָבְךָ֖ בְּתִתְּךָ֣ ל֑וֹ כִּ֫י בִּגְלַ֣ל׀ הַדָּבָ֣ר הַזֶּ֗ה יְבָרֶכְךָ֙ יְקֹוָ֣ק אֱלֹהֶ֔יךָ בְּכָֽל־מַעֲשֶׂ֔ךָ וּבְכֹ֖ל מִשְׁלַ֥ח יָדֶֽךָ:

שו"ת מהרי"ק סימן קמח

אהובי עמיתי הח"ר בנימן יצ"ו שלום רב האם עיני לא ראתך אמנם לשמע אזנך שמעתיך הולך בדרך טובים ויודע תורה ולכן נפלאתי עליך בשמעי דברי משארך הח"ר יעקב טוקא יצ"ו אשר כל יודעיו ומכיריו מעידים עליו שתמיד היה אדם הגון ובוחר בטוב ובלמוד ואת יראי השם יכבד וגם ביתו היתה פתוחה לרווחה לחמו נתן מימיו נאמנ' כל זמן שהית' ידו משגת ועתה בעו"ה נהפך עליו הגלגל החוזר בעולם וירד מנכסיו מטה ידו ואין לאל ידו להמציא טרף לבניו יצ"ו והוא מטופל ואין לו וביתו ריקן ומנוג' מכל טוב והתעלמת מהם מלהטיב עמהם ואף כי לפי הנשמע כי יש לאל ידך להיות חונן ונותן וחי אחיך עמך ולמה זה תקפוץ את ידך ידעת והנה ידעת כמה הפליגו רז"ל לדבר בגנות מעלים עיניו מצדקה ולהגדיל שמו מאד עד כי אמרו שהיא שקול' כנגד כל התורה ואפי' לנכרי אשר הוא מארץ רחוקה כ"ש וכ"ש לזה שהוא שאר בשר' וגם כי הוא אדם הגון וכל ימיו עסק בתורה ובמעשים טובים כאשר הגידו אלי אנשי אמת המכירים אותו וגם אם ירדנו למדת הדין הלא שורתו היא לכוף על הצדק' לרוב הפוסקים מההיא (השותפין דף ח) דאכפיי' רבא לרב נתן בר אמי וכו'. ואף כי פר"ת דכפיי' דברי' הוה. דפ' כל הבשר (דף קי) כל מצוה שמתן שכרה בצדה הלא רבו החולקים עליו. ורבי' יצחק בר' שמואל בעל התו' וגם רבי' יצחק בר' אברהם כתב דאע"ג דאין ב"ד נענשה עליה אם לא יכופו על כך מ"מ אם ירצו הרשות בידם כמו שכתב המרדכי בפ"ק דב"ב וכן כתב גם בכתובות פר' נערה וכ"נ גם מתוך דברי הרמב"ם וגם רבינו אליהו פיר' דלא מקרי מתן שכרם בצדה כיון דלא כתב ביה אריכות ימים. וכן פסק בסמ"ק דבתראה הוה שכופין על הצדק' וכן כתב גם בטור ח"מ דבתראה נמי הוה טובא ומ"מ לעת עתה לא רציתי לכתוב עליך דרך גזירה כי שמעתי דמן חברי' אתה ובעיני הוא קרוב לודאי שתשמע לדברי בלא שום כפייה לכן חוזר אני לבקשך על כך עכ"פ וכ"ש לסייע לנשואי בתו הגדולה אשר הגיעה לפרקה זה ימים רבים לפי דבריו וידעת שאין צדקה גדולה ומעולה מזו:

תוספות מסכת כתובות דף מט עמוד ב

אכפייה רבא כו' - וא"ת היאך כפה אותו בשביל צדקה והכתיב מתן שכרה בצדה דכתיב (למען) יברכך ואמרי' בפ' כל הבשר (חולין קי: ושם) כל מצות עשה שמתן שכרה בצדה אין בית דין של מטה מוזהרין עליה

ויש לומר דאכפייה בדברים א"נ קצבו ביניהן בני העיר לתת כך וכך לחדש הלכך אכפייה כדאמרינן בפרק קמא דבבא בתרא (דף ח: ושם) דרשאין בני העיר להסיע על קיצתן.

מרדכי מסכת בבא בתרא פרק השותפין רמז תצ

על הצדקה שפוסקין בני העיר ויש יחידים שמסרבים על דעת הרבים ולא אבו שמוע ואני שמעתי שכתב רבינו שמעיה בשם רבינו יוסף ט"ע אין מעשין על הצדקה אפילו למצוה שנאמר כי בגלל הדבר הזה יברכך ושנינו כל מצוה שמתן שכרה בצדה אין ב"ד של מטה מוזהרין עליה ואין הדבר תלוי אלא בנדיבות הלב ומדברי הרצאה עכ"ל

מרדכי מסכת בבא בתרא פרק השותפין רמז תצ

נראה בעיני דהא דאין ב"ד של מטה מוזהרין עליה כשאר מצות עשה היינו לענין דאין לכפותו עד שיעשה שהיו מכין אותו עד שתצא נפשו כדאיתא בכתובות [\*דפ"ו] והיינו אין מעשין שכתב בשם ר"י טוב עלם אבל מ"מ מוזהרין עליה ואין מוזהרין עליה דקאמר ר"ל דאין נענשין אם לא יכפוהו וראיה לדברי מירושלמי דפ' המוכר את הספינה גבי מאזני צדק וגרסי' מכאן אמרינן כל מ"ע וכו' עד אמר רבי חייא בר בון כמו מתני' ב"ד של מטה אין נענשין אבל מוזהרין בו לכפות כדדרשינן מיהיה לכם שימנה אגרדמים על כך וההיא דכל הבשר [\*דף ק"י] גבי ההוא דלא מוקר אבוה [\*וכפתוה] אמר שבקוהו לא פליג אירושלמי דה"ק כיון (שביישתם אותו) [\*שכפיתם אותו] אין אתם צריכין לטרוח יותר שאין אתם נענשין כשאר מצות עשה ופירושים אחרים יש ולא ישרו בעיני:

תוספות מסכת בבא בתרא דף ח עמוד ב

אכפיה לרב נתן - וא"ת והא בפרק כל הבשר (חולין דף קי: ושם ד"ה כל) אמר כל מ"ע שמתן שכרה כתובה בצדה אין ב"ד של מטה מוזהרים עליה וגבי צדקה כתיב כי פתוח תפתח את ידך לו וכתיב כי בגלל הדבר הזה יברכך (דברים טו)....ולר"י נראה דבצדקה כופין משום דאית בה לאו דכתיב בה לא תאמץ את לבבך ולא תקפוץ וגו'.

(ועיין בשיעורי ר' שמואל, שדוקא כופין היכא ששייך הלאו דלא תאמץ את לבבך, כגון שרואה עני ומסרב מלתת לו)

### לאו ועשה בצדקה

דברים פרק טו

(ז) כִּֽי־יִהְיֶה֩ בְךָ֨ אֶבְי֜וֹן מֵאַחַ֤ד אַחֶ֙יךָ֙ בְּאַחַ֣ד שְׁעָרֶ֔יךָ בְּאַ֨רְצְךָ֔ אֲשֶׁר־יְקֹוָ֥ק אֱלֹהֶ֖יךָ נֹתֵ֣ן לָ֑ךְ לֹ֧א תְאַמֵּ֣ץ אֶת־לְבָבְךָ֗ וְלֹ֤א תִקְפֹּץ֙ אֶת־יָ֣דְךָ֔ מֵאָחִ֖יךָ הָאֶבְיֽוֹן:

(ח) כִּֽי־פָתֹ֧חַ תִּפְתַּ֪ח אֶת־יָדְךָ֖ ל֑וֹ וְהַעֲבֵט֙ תַּעֲבִיטֶ֔נּוּ דֵּ֚י מַחְסֹר֔וֹ אֲשֶׁ֥ר יֶחְסַ֖ר לֽוֹ:

רמב"ם הלכות מתנות עניים פרק ז

הלכה א

מצות עשה ליתן צדקה לעניים כפי מה שראוי לעני, אם היתה יד הנותן משגת, שנאמר פתוח תפתח את ידך לו ונאמר והחזקת בו גר ותושב וחי עמך ונאמר וחי אחיך עמך.

הלכה ב

וכל הרואה עני מבקש והעלים עיניו ממנו ולא נתן לו צדקה עבר בלא תעשה שנאמר לא תאמץ את לבבך ולא תקפוץ את ידך מאחיך האביון.

מהר"י קורקוס שם

וכל הרואה עני וכו'. פי' שאינו מחוייב לבקש אחריו אלא אם ראהו והעלים עיניו אז עובר משום לא תאמץ אבל אם לא ראהו אינו עובר.

רמב"ם הלכות מתנות עניים פרק ז

הלכה י

מי שאינו רוצה ליתן צדקה או שיתן מעט ממה שראוי לו, בית דין כופין אותו ומכין אותו מכת מרדות עד שיתן מה שאמדוהו ליתן, ויורדין לנכסיו בפניו ולוקחין ממנו מה שראוי לו ליתן, וממשכנין על הצדקה ואפילו בערבי שבתות.

חידושי רבי שמואל ב"ב סימן י בשם רא"ב קמאי

וצ"ל עפמש"כ הרמב"ם בפ"ז מהלכ' מתנות עניים ה"א וב' ....ומבואר דהעשה והלאו בצדקה אינם תלויים זב"ז, דהמ"ע היא ליתן צדקה לעניים והל"ת אינו אזהרה על ביטול המצוה אלא אזהרה שלא להעלים עיניו מן העני המבקש צדקה, ולפי"ז י"ל ...היכא דאיכא נמי לאו וכגון שעני מבקש ממנו ומעלים עיניו התם כופין, ומשום דאיכא למימר דמה שפי' התורה מתן שכרה של צדקה וגילתה בזה שלא לכפות הוא רק להיכא דאיכא רק עשה, אבל בגווני דאיכא נמי לאו אפשר שלגבי זה אין גילוי שגם כאן לא יכפו....

והא דכפייה רבא לר"נ בר אמי, צ"ל דכיון דרבא היה גבאי ויד עניים הו"ל כעני המבקש דאיכא לאו בזה, ובכה"ג שפיר כופין וכנ"ל, ובזה יישב הגרא"ב את דברי ה999רמב"ם....אמאי אין יורדין לנכסיו שלא בפניו...

וע"פ הנ"ל א"ש דבפניו הוי כרואה עני מבקש דבי"ד הוו גבאי צדקה וכיד עניים דמו ולכן שפיר אפשר לכופו, אבל שלא בפניו דליכא הלאו א"א לכפותו כיון דהוי מ"ע שמתן שכרה כתוב בצידה.

### כפייה דוקא בגברא

המאור הגדול מסכת בבא קמא דף יח עמוד ב

מאי דאמרי' התם שממשכנין על הקופה אפי' בע"ש... וכן מאי דאמרי' אכפייה רבא לרב נתן בר אמי ואפיק מיניה ת' זוזי לצדקה עשוי הוא שעשהו וכפאו עד שאמר רוצה אני אבל ליטול ממנו בעל כרחו בדלא אמר רוצה אני אין לו לב"ד לעשות כן.

חידושי הרשב"א מסכת כתובות דף מט עמוד ב

אבל אמיד מכפינן ליה בעל כרחו. כלומר מדין צדקה, מיהו לא נחתינן לנכסיה, והיכא דליתיה נמי דלא אפשר למיכפייה לא זנינן להו לבניה מנכסיה כי היכי דלא עבדינן צדקה מנכסיו, וכדתניא לעיל מי שהלך למדינת הים ואשתו תובעת מזונות ב"ד יורדין לנכסיו וזנין ומפרנסין את אשתו אבל לא בניו ובנותיו ודבר אחר ואמר רב [יוסף] זו צדקה.

תלמוד בבלי מסכת כתובות דף מח עמוד א

תניא: מי שהלך למדינת הים ואשתו תובעת מזונות, בית דין יורדין לנכסיו וזנין ומפרנסין את אשתו, אבל לא בניו ובנותיו ולא דבר אחר...מאי דבר אחר...רב יוסף אמר: צדקה.

## ירידה לנכסיו

רמב"ם הלכות מתנות עניים פרק ז

הלכה י

מי שאינו רוצה ליתן צדקה או שיתן מעט ממה שראוי לו, בית דין כופין אותו ומכין אותו מכת מרדות עד שיתן מה שאמדוהו ליתן, ויורדין לנכסיו בפניו ולוקחין ממנו מה שראוי לו ליתן, וממשכנין על הצדקה ואפילו בערבי שבתות.

שולחן ערוך יורה דעה הלכות צדקה סימן רמח

סעיף א

כל אדם חייב ליתן צדקה, א אפילו, עני המתפרנס מן הצדקה חייב ליתן ממה שיתנו לו. ומי שנותן פחות ממה שראוי ליתן, א] ב בית דין היו ג כופין אותו ב] ומכין אותו מכת מרדות עד שיתן מה שאמדוהו ליתן, ג] ויורדים לנכסיו ד (א) בפניו ולוקחין ממנו מה שראוי לו ליתן.

### אפילו בפניו

ב"ח יורה דעה סימן רמח

וכופין אותו בשוטים ויורדים לנכסיו ואפילו בפניו ואין ממתינים עד שיתן הוא בעצמו אלא כיון שלא רצה ליתן שוב אין שומעין לו ויורדים לנכסיו אף בפניו וכן כתב הרמב"ם בפרק ז' מהלכות מתנות עניים.

### דוקא בפניו

קצות החושן סימן ר"צ ס"ק ג

ואיכא למידק ממה נפשך אם צדקה הוא בתורת חוב [ו]שייך ביה שעבוד נכסי א"כ שלא בפניו נמי, ואם אינו אלא למצוה בפניו אמאי יורדין לנכסיו. ועיין מ"ש בזה בסימן ל"ט סק"א דאפילו היכא דליכא שעבוד נכסי כיון דמצוה הוא וכופין אותו בשוטים לקיים המצוה, גם זה הוא כפייתו להוריד לנכסיו, וכמ"ש הרמב"ן בחידושיו סוף פרק בתרא דב"ב (קעה, ב ד"ה הא דאמר) דאפילו למאן דאמר שעבודא לאו דאורייתא ופריעת בע"ח מצוה נמי נחתינן לנכסיה מדין כפיה ומקיימין מצות עשה שלו בעל כרחו ע"ש. ומש"ה שלא בפניו דליתיה בדין כפיה כיון דליתיה קמן לית לן למיחת לנכסיה היכא דלא אשתעבד נכסי וע"ש. וז"ל הרמב"ם פ"ז ממתנות עניים, ומי שנותן פחות ממה שראוי לו ליתן ב"ד כופין אותו ומכין אותו מכת מרדות עד שיתן מה שאמדוהו ליתן ויורדין לנכסיו בפניו ולוקחין ממנו מה שראוי ליתן עכ"ל. ומשמע דוקא בפניו אבל שלא בפניו לא, והוא מהאי טעמא שכתבנו דליכא תורת כפיה שלא בפניו.

חידושי הריטב"א מסכת בבא בתרא דף קעה עמוד ב

כיון שכופין על מצות עשה בשוטים עד שתצא נפשו סברא הוא דכפייה בכאן לירד לנכסים...[ד]עד שאתה כופהו בגופו כפהו בממונו. מפי מורי הרב בשם רבו זצ"ל.

### שוטה ושעבוד נכסים

רמב"ם הלכות נחלות פרק יא הלכה יא

ומי שנשתטה או שנתחרש בית דין פוסקין עליו צדקה אם היה ראוי.

כסף משנה הלכות נחלות פרק יא הלכה יא

[יא] ומי שנשתטה או נתחרש בית דין פוסקין עליו צדקה וכו'.... ואפשר לומר שטעם רבינו משום דמסתמא כל אדם ניחא ליה למעבד צדקה מממוניה וגם כי ממונו של אדם משועבד לעשות ממנו צדקה.

תלמוד בבלי מסכת כתובות דף מח עמוד א

ואמר רב חסדא אמר מר עוקבא: מי שנשתטה, בית דין יורדין לנכסיו, וזנין ומפרנסין את אשתו ובניו ובנותיו ודבר אחר...מאי דבר אחר?...צדקה.

הר"ן על הרי"ף מסכת כתובות דף יח עמוד א

איתא דמדינא אין יורדין לנכסי אמיד שלא בפניו במה שאינו מחיוב גמור אלא מתורת צדקה למה יורדין לנכסיו כשנשתטה, אלא מאי אית לן למימר דנשתטה היינו טעמא משום דעבדינן מנכסיה מאי דאמרי דניחא ליה.

### שעבוד נכסים: שוטה, נודר ומת, כפייה

קצות החושן סימן רצ ס"ק ג

ומדברי כסף משנה שכתב דממונו של אדם משועבד לעשות ממנו צדקה נראה דס"ל דשייך בצדקה דין שעבוד כמו בשאר חובות ....

ובעיקר דברי הכסף משנה שכתב דממונו של אדם משועבד לעשות ממנו צדקה, ונראה מיניה דס"ל שעבוד נכסי בצדקה כמו בשאר חוב, לענ"ד כן הדברים נכונים, דכיון דקי"ל שעבודא דאורייתא במלוה על פה ומכל שכן במלוה הכתובה בתורה א"כ לא גרע מצות צדקה ממצות פדיון הבן דשעבודא דאורייתא...וכן גבי עולת יולדת דמביאין יורשין עולתה למ"ד שעבודא דאורייתא... וכן נראה מהא דכתב הרמב"ם בנשתטה דב"ד יורדין לנכסיו לצדקה, ואם אין בו משום שעבוד נכסי אלא מצוה הוא דרמיא עליה א"כ היכי מעשין את השוטה למצוה כיון דפטור הוא מסוכה ולולב אמאי יתחייב יותר בצדקה, אלא נראה מזה דשעבוד נכסי אית ביה דממונו משועבד כמו בשאר חובות.

ובזה ניחא לענ"ד פסק הב"י הובא בשאלות ותשובות רמ"א (סי' מ"ז) בנודר ומת דמחויבין היורשין לקיים נדרו, וע"ש שהשיג הרמ"א בתשובה שם סי' מ"ח. אמנם נראה ליישב דברי הב"י דכיון דמצות צדקה יש בו משום שעבוד נכסיו א"כ ה"ה בנודר כיון דכתיב (דברים כג, כד) בפיך זו צדקה אית ביה נמי שעבוד, ולא גרע משאר חוב דאפילו מלוה על פה דעת הרמב"ם (פי"א ממלוה ה"ד) וכמה פוסקים דשעבודא דאורייתא, וכיון דשעבודא רמי אנכסי ... דהתורה צוה ליתנו נשתעבדו נכסים ה"ה בנדר דכתיב בפיך ודריש מינה פ"ק דר"ה (ו, א) זו צדקה, שעבודא אנכסי ומחוייבין היורשין לשלם מנכסי אביהן. ורמ"א שם האריך בראיות דנודר ומת אין היורשין צריכין לקיים נדרו....אבל בפיך זו צדקה דבמצוה שבממון הכתוב מדבר הו"ל כמו שארי מצות שבממון שבתורה דנכסוהי אשתעבד.

...

ובזה נראה לענ"ד ליישב קושית תוס' בהא דאמרינן פ"ק דב"ב (ח, ב) אכפיה ר' אמי לצדקה, דהא אמרו (חולין קי, ב) כל מצות עשה שמתן שכרה בצדו אין ב"ד כופין עליה וע"ש, וכבר נתקשו בו כל הראשונים.

ולפי מ"ש דבצדקה אית ביה שעבוד נכסי ליתן ממונו לצדקה וא"כ ממון עניים גביה הוא כאילו חייב להם חוב ממש, א"כ זה שאנו כופין אותו היינו להחזיר לעניי עולם מה שחייב להם ובזה ודאי אפילו מתן שכרה בצדו נמי מוטל על הב"ד להחזיר מה שחייב כיון דנכסוהי נשתעבדו, ודוקא מצות עשה שאין בו משום שעבוד נכסי הוא דאמרי כיון דמתן שכרה בצדו אין ב"ד כופין וזה נכון היטב, ועיין מ"ש בסימן כ"ו סק"א:

(אין זה כפייה על הגברא כלל)

שו"ת אבני נזר חלק יורה דעה סימן קסז

ד) בקצוה"ח (סי' ר"צ) הוכיח דצדקה שיעבוד נכסים יש. דאל"כ בנשתטה איך יורדין לנכסיו הלא אינו בר מצות. אלא ודאי שיעבוד נכסים איכא כמו פדיון הבן דאיכא שיעבוד נכסים כדאיתא פרק יש בכור ולא גרע צדקה משאר מצות. ולא הועיל כלום דאפי' דין צדקה כמו פדיון הבן אכתי אינו אלא בבר חיוב מצות. שהרי כתבו התוס' בכורות (דף מ"ט ע"ב) דחיוב פדיון עצמו חל כשהביא שתי שערות. אף דבכור חיובא דממונא מ"מ נצמח מחמת מצוה. וכשהוא קטן שאין מחויב במצות אין כאן שיעבוד. וה"נ בשוטה כיון שאינו מחויב במצות. וע"כ לומר בנשתטה כמו שתירץ הר"ן על קושייתו דשלא בפניו הוא ותי' משום דמסתמא ניחא לי':

(קושיא לענין שוטה שאם אין חובת הגברא אין חובת נכסים)

מחנה אפרים הלכות צדקה סימן א

בעיקר חיוב הצדקה איכא פלוגתא בין הראשונים ז"ל במי שאינו רוצה לתת צדקה דהרי"ף והרמב"ם ז"ל סברי דנחתינן לנכסי' ומוציאין מה שראוי ליתן, אבל הרשב"א ז"ל חולק עליהם דאין עליו אלא חיובא דמצוה משום וחי אחיך אבל אין יורדין לנכסיו דשעבוד נכסים ליכא וכן הוא דעת ר' האיי גאון ז"ל... ולכאורה איכא לאתמוהי דגבי שוטה כיון דחיובא דמצוה ליכא עליה שהרי הוא פטור מכל המצות מאי שיעבוד נכסים שייך כאן.... אבל הכא חיוב הצדקה עדיין לא נתחייב בה אלא כל יום ויום מתחייב לפי מה שיצטרכו העניים למזונות.

(קושית האחרונים לענין נדר ומת, דעדיין הוה בתורת נדר....השוה לדברי רב שמעון שקאפ שפירש דברי הבית יוסף מטעם אמירתו לגבהוה כמסירתו להדיוט)

נתיבות המשפט ביאורים סימן רצ ס"ק ח

[ח] פוסקין עליהן צדקה. עיין קצוה"ח [סק"ג] דהוכיח שיש שעבוד נכסים בצדקה. ולפענ"ד נראה דליכא שעבוד נכסים רק במקום שדין ב"ד לכופו על הצדקה, כגון (לפרוע) [לפרנס] קרובו או ליתן לקופה ולתמחוי של העיר שבאו החיובים עליו שלא מכח דיבור פיו, אבל צדקה שבא עליו מכח דיבור פיו הוי כנדר וליכא שעבוד נכסי.

קצות החושן סימן רצ ס"ק ג

אמנם מדברי הגהת מיימוני נראה מבואר דאפילו שלא בפניו יורדין לנכסיו לקיים מצות עשה שלו. וע"ש שכתב בפ"א מהלכות תלמוד תורה (אות א') וז"ל, כתב מוהר"ם ז"ל דכייפינן ליה ללמדם או להשכיר להם מלמדים, דמאי שנא האי עשה דולמדתם אותם את בניכם (דברים יא, יט) משאר עשה דכייפינן לקיים [כמו] עשה דסוכה, וכן למאן דאמר פריעת בע"ח מצוה אמר בפרק הכותב (כתובות פו, א) דכופין אותו לפרוע, וכשם שחייב למול את בנו ולפדותו דכופין אותו לקיים, וכיון דהא מלתא חובה הו"ל כשאר בע"ח ועבדינן בהא מלתא כמ"ש רבינו אלפס (שם מו, א בדפי הרי"ף) כו', ואי לא אפשר לשדורי ליה לאודועי עבדינן כרב נחמן עכ"ל.

שולחן ערוך יורה דעה הלכות תלמוד תורה סימן רמה סעיף ד

א ז] חייב להשכיר מלמד לבנו, ללמדו. אבל לבן חבירו, אינו חייב להשכיר. הגה: ח] והיו כופין ליה לשכור לבנו מלמד. ט] ואם אינו בעיר, ויש לו נכסים, אם אפשר לאודועי ליה מודיעים ליה; ב ואם לאו, יורדים לנכסיו ושוכרים מלמד לבנו. (הגהות מיימוני פ"א דת"ת בשם הר"מ).

## ריבית

מחנה אפרים הלכות מלוה ולוה - דיני ריבית סימן א

רבית קצוצה יוצאה בדיינין, וכתב הרשב"א והר"ן ז"ל דהיינו לומר דב"ד כופין אותו להחזירו כדי לקיים מצות דחי אחיך אבל אין ב"ד יורדין לנכסיו דליכא עליה שיעבוד נכסים עכ"ד. עיין בנ"י ריש א"נ ובתשו' הריב"ש סי' ש"ה וסי' תס"ה:

ולע"ד נראה לכאורה דהרי"ף והרמב"ם והרא"ש ז"ל חולקים על זה שכתבו גבי מצות נתינת צדקה דאם אינו רוצה ליתן בית דין יורדין לנכסיו כמבואר בהרמב"ם ז"ל בהלכות מתנות עניים פ"ז ובטור י"ד סימן רמ"ח יע"ש,

קצות החושן סימן לט ס"ק א

וז"ל הרמב"ם פ"ז מהלכות מתנות עניים (ה"י), מי שאינו רוצה ליתן צדקה או שיתן מעט ממה שראוי לו ב"ד כופין אותו ומכין אותו מכות מרדות עד שיתן מה שאמדוהו ליתן ויורדין לנכסיו בפניו ולוקחין ממנו מה שראוי לו ליתן ע"ש. ובר"ן פרק נערה (כתובות יח, א בדפי הרי"ף) הביא דעת הרשב"א (שם מט, ב ד"ה כי הוה) גבי צדקה לא נחתינן לנכסים, וראיה מהא דאמרינן (שם מח, א) במי שהלך לדעת דב"ד יורדין לנכסיו וזנין אשתו אבל לא צדקה. וע"ש בר"ן שהעלה דבפניו יורדין לנכסיו וכמ"ש הרמב"ם, ושלא בפניו אין יורדין לנכסיו ע"ש. ולכאורה אין לזה טעם, דממה נפשך אם צדקה הוי כמו חוב, שלא בפניו נמי ניחות לנכסיו, ואם אינו חוב, בפניו נמי לא ניחות לנכסיו.

ולפי מ"ש בשם הרמב"ן ניחא, דודאי צדקה אינו אלא מצוה אבל שעבוד ליכא, אלא דאפ"ה נחתינן לנכסיה ומשום כפיה וכמו בפריעת בע"ח מצוה, וכפיה לא שייך אלא בפניו אבל שלא בפניו לא שייך כפיה לקיים המצוה, אבל בהלואה אפילו הוא במדינת הים יורדין לנכסיו משום שעבוד נכסים לפי מ"ש הפוסקים שעבודא דאורייתא.

ואכתי קשה למה בפריעת בע"ח מצוה וכן בצדקה דהוי נמי מצוה יורדין לנכסיו בפניו ומשום כפיה לקיים המצוה, וגבי ריבית קצוצה כתב בשו"ע יו"ד סימן קס"א (סעיף ה') דמכין אותו עד שתצא נפשו להחזיר הריבית אבל לא נחתינן לנכסיה, ואמאי ניחות נמי לנכסים מתורת כפיה וצ"ע.

ולפי מ"ש בסימן ר"צ (סק"ג) דגבי צדקה נמי איכא שעבוד נכסים דהוי מלוה הכתובה בתורה ומשום הכי כתב (הרמב"ן) [הרמב"ם] דנחתינן לנכסיו, ושלא בפניו דאין יורדין לנכסיו היינו כמ"ש הכסף משנה שם (פי"א מנחלות הי"א) משום דיכול לקיים מצות צדקה באשר הוא שם, אבל בריבית גלי קרא דליכא שעבוד נכסים מדכתיב (ויקרא כה, לו) וחי אחיך עמך, לדידיה אזהר רחמנא לבריה לא אזהר (ב"ק קיב, א), אלמא דליכא שעבוד דאי הוי שעבוד ודאי גם היורשין צריכין לשלם, וכיון דליכא שעבוד אינו אלא מצוה ומשום הכי לא נחתינן לנכסיו וע"ש שכתבנו באורך.

חידושי ר' שמואל סימן יא

ובפשוטו צ"ל בבאור הא דהמלמד זוכה בממון אף דאין האב מחוייב לו ממון, דחיוב המצוה פועל גם דיני ממון שיוכלו להוציא ממנו הממון ולהפקיעו מבעלותו וליתן למלמד או לעניים ויזכו בזה אף בלי רצונו והקנאתו, ואי"צ דוקא חוב ממון או שיע"נ לזה אלא מכח חיוב המצוה עצמה המחייבתו להוציא ממון כדי לקיים המצוה יכול להשתנות קנין הממון להוציא הממון מבעלותו.

ואפשר עוד, דבאמת חיוב המצוה בפ"ע עדיין אינו גורם דיני ממון שיכולו לשנות קנין הממון מהבעלים אבל מ"מ מכח דין כפיה על המצוות יכולין בי"ד אף להפקיע קנינו מן הממון וליתן למלמד או לעניים והם יזכו בו ויהיה שלהם, אף בלי רצונו והקנאתו דעד שאתה כופהו בגופו כפהו בממונו....לב' הטעמים יסוד דין הכפיה הוא משום קיום המצוה בלחוד ואפילו במצות ת"ת לבנו אשר אי"ז חיוב ליתן ממון לחבירו וכמו בצדקה כי אם דהוי חיוב ללמד...ואפ"ה מבואר דיורדין לנכסיו כדי לקיים מצות ת"ת לבנו.... אלא דלביאור זה יקשה טובא כנ"ל דא"כ גבי רבית קצוצה נמי ניחות לניכסיה כדי לקיים מצות חזרת רבית אף דליכא חוב ממון.

....אולם משמעות דברי הגהות ממימוניות משמע באור אחר בדין דגובים מנכסיו.....משמע שכאן הא דגובים מנכסיו לשכור מלמד הוא מדין "נכסי דאיניש אינון ערבין ביה....ומבואר בדבר הגה"מ דהיכא דנחתינן לנכסיה בע"כ אינו מדין כפיה בעלמא, אלא משום דנכסי דאיניש אינון ערבין ביה, ולא רק על חוב ממון או על מצוה ממונית אלא אף על קיום מצוה בעלמא דללמד בנו תור הבשכר נמי איכא דין דנכסי דבר איניש אינון ערבין ליה.

## צדקה כחוב לעניים

חידושי הריטב"א מסכת ראש השנה דף ו עמוד א

ועשית אזהרה לב"ד.... וגבי צדקה אמרינן (ב"ב ח' ב') ממשכנין על הצדקה אפי' בע"ש, ומשכון משמע אפי' בתוך ביתו ולאו נתוחי בלבד (עי' ב"מ קי"ג א') וחמיר מחוב דעלמא בהא, כי היכי דחמיר מיניה לאפוקי בע"ש ובחוב דעלמא לא קבעינן זמן במעלי שבתא (עי' ב"ק קי"ג א').

ותימא האיך ממשכנין על הצדקה דהא מצות עשה שמתן שכרה בצידה ואין מוזהרין ב"ד עליה...ותירץ רבינו דשאני הכא דגלי ביה קרא דכתיב ועשית אזהרה לב"ד שיעשוך, ולא גמרינן מינה לעלמא משום דהכא לאו משום מצוה דרמיא עליה בלחוד כייפינן אלא מפני שחייב עצמו ונכסיו לעניים, וכשם שכופין אותו לפרוע מה שחייב להדיוט, שלא יהא כח הדיוט חמור מהקדש.

חידושי הריטב"א מסכת כתובות דף מט עמוד ב

אבל היכא דאמיד כייפינן ליה. פירוש מדין צדקה, ואף על גב דהוי מצות עשה שמתן שכרה בצדה וקיימא לן (חולין ק"י ב') דכל מצות עשה שמתן שכרה בצדה אין ב"ד מוזהרין עליה,

התם הוא בשאר מצות כגון כבוד אב ואם וכיוצא בזה, אבל לענין צדקה כייפינן מפני מחסורם של עניים וכדכתב רחמנא ועשית אזהרה לב"ד שיעשוך, ואף על גב דההוא גבי נודר כתיב, גלי רחמנא בצדקה שהוציא בפיו והוא הדין לכל צדקה משום מחסורם של עניים.

ערוך השולחן יורה דעה סימן רמ

ולכן בצדקה כופין ולא כדי שיקיים המצוה אלא מפני צער העניים וממילא דמקיים המצוה ג"כ.

רדב"ז הלכות מתנות עניים פרק ז

הלכה י

[י] מי שאינו רוצה ליתן צדקה וכו'. והקשו בתוספות דהא קי"ל כל מ"ע שמתן שכרן בצדה אין ב"ד של מטה מוזהרין עליה והרבה דברים נאמרו בתירוץ קושיא זו.

ונ"ל דשאני מ"ע של צדקה שיש בה תקנה לעניים והרי הוא כחוב עליו וכופין אותו לפרוע חובו ויורדין לנכסיו כאשר עושין למי שמסרב לפרוע החוב אשר עליו.

### תפס העני

גליון מהרש"א יורה דעה רמח:א

ויש להסתפק אם הוא אינו רוצה ליתן כלל, ובא עני ותפס, אם מוציאין מידו, ספר מחנה אפרים דין זכיה ומתנה סימן ח.

מחנה אפרים הלכות זכיה ומתנה סימן ח

ולענין צדקה דקי"ל דאם אינו רוצה ליתן כופין אותו וגם כן יורדין לנכסיו משום דנכסיו משועבדין לתת צדקה: איכא למיבעי דאם בא עני ותפס מזה שאינו רוצה ליתן אי זכה בהם.   
והיכא דבע"ה רוצה ליתן לעני אחר יראה דלא זכה העני במה שתפס... אבל היכא דאינו רוצה ליתן לשום עני איכא למימר דמהני תפיסת העני, והוא הדין נמי אם זה העני שתפס הוא קרובו שהוא קודם לכל אדם ולא יכיל לומר לעני אחר אני רוצה ליתן ור"י כתב דאם אסר הנאתו על כל העניים עניים נוטלים ממנו בע"כ.

טור יורה דעה הלכות נדרים סימן רכז

מי שאסר הנאותיו על הכהנים והלוים באיןו) ונוטלין תרומותיו ומעשרותיו בע"כ אם אמר לכהנים וללוים אלו הרי אלו אסורין ויתנם לכהנים וללוים אחרים וכן הדיןז) במתנות עניים:

בית יוסף יורה דעה סימן רכז

ומ"ש וכן הדין במתנות עניים. כן כתב הרמב"ם בפרק ז' הנזכר (הי"א) ומפשט דברי הרמב"ם נראה דלא איירי אלא בלקט שכחה ופאה ומעשר עני דהוו דומיא דמתנות כהנים ולוים. אבל רבינו ירוחם בנתיב י"ט (תא"ו ח"א קסז.) כתבה לענין צדקה ונראה לי דהיינו אם יש לו צדקה מופרשת הא לאו הכי אין לנו ומיהו אפשר דכיון דקיי"ל (לקמן ריש סי' רמח) כופין על הצדקה אף על פי שלא הפרישה מוציאין ממנו על כרחו ונותנין לעניים:

## שיעור מצות צדקה

רמב"ם הלכות מתנות עניים פרק ז

הלכה א

מצות עשה ליתן צדקה לעניים כפי מה שראוי לעני, אם היתה יד הנותן משגת, שנאמר פתוח תפתח את ידך לו ונאמר והחזקת בו גר ותושב וחי עמך ונאמר וחי אחיך עמך.

רמב"ם הלכות מתנות עניים פרק ז

הלכה ג

לפי מה שחסר העני אתה מצווה ליתן לו, אם אין לו כסות מכסים אותו, אם אין לו כלי בית קונין לו, אם אין לו אשה משיאין אותו, ואם היתה אשה משיאין אותה לאיש...

טור יורה דעה הלכות צדקה סימן רמט

א) שיעור נתינתה אם ידו משגת יתן כפי צורך העניים אם אין ידו משגת לכל צורך העניים יתן כפי השגת ידו כמה הוא יתן עד חומש נכסיו מצוה מן המובחר

ערוך השולחן יורה דעה סימן רמט

סעיף ב

ויש להבין בדברי הטור וש"ע דלמאי כתבו אם ידו משגת יתן כפי צורך העניים דכיון דחומש או מעשר מחוייב ליתן ויותר מחומש אינו רשאי ליתן א"כ ממילא הוא כן דאם הוא עשיר גדול ויש במעשרו או בחומשו צורך כל העניים יספיקו כל צרכיהם ואם אינו מספיק מה יעשה והו"ל לומר דכל אדם מחוייב ליתן חומש או מעשר ומזה יספיקו לעניים. ונלע"ד דה"פ דבאמת שיעורים אלו דמעשר וחומש אינן מן התורה ומדרבנן הוא דאסמכוה אקרא דוכל אשר תתן לי עשר אעשרנו לך שני עישורים כמבואר בכתובות שם דמעשר מן התורה הוא רק בתבואה ולא לעניים אלא מעשר ראשון ללוים ומעשר שני נאכל בירושלים לבעלים ורק אחת בג' שנים יש מעשר עני והיא גזירת התורה ולא שבה נפטרו מצדקה כמובן:

סעיף ג

והחיוב מצדקה מפורש בתורה בכמה פסוקים וכי ימוך אחיך והחזקת בו וחי אחיך עמך [ויקרא כה, לה] פתוח תפתח את ידך לו וגו' די מחסורו אשר יחסר לו [דברים טז, ח] לא תאמץ את לבבך ולא תקפוץ את ידך מאחיך האביון [שם טז, ז] והשיעור מזה כמה שהאביון צריך כדכתיב די מחסורו אשר יחסר לו אמנם הדבר מובן שלא תצוה התורה ליתן כל מה שיש לו לעניים והוא ישאר עני ודרכיה דרכי נועם ובאמת בזמן שהיו ישראל בארץ והיה מצבם טוב ועניים היו מועטים היו יכולין לקיים די מחסורו וגו' אבל כשגלינו מארצינו ועניים נתרבו ועשירים נתמעטו ואם אפילו יחלקו העשירים כל מעותיהם לא יספיקו להשלים לכל העניים די מחסורם לכן תקנו חכמים מעשר וחומש ולא יותר דבהכרח לתת גבול וכמו שאמר רבא בתענית [כ ב] כולהו מצינא לבר מהא לפתוח הפתח ולומר כל דצריך ייתי ויכול משום דנפישי חילי דמחוזא שהרבה עניים יש שם וקא מכליא קרנא ע"ש:

סעיף ד

ולפ"ז ה"פ שיעור נתינתה אם ידו משגת כלומר שהוא עשיר גדול ועניים שם שמעטים יתן כפי צורך העניים אף אם אין בזה לא חומש ולא מעשר מפני שזהו עיקר המצוה של צדקה ליתן די מחסורו אבל אם אין ידו משגת כלומר או שהוא אינו עשיר כל כך או שעניים מרובים יתן עד חומש או מעשר ואף שאין בזה די מחסורו הלא א"א יותר ונראה דאף מי שאינו נותן מעשר מ"מ מצות הצדקה קיים אלא שלא קיימה כראוי וזהו כתרומה שנותן פחות מנ' שהיא מדה בינונית וכדברינו משמע גם ברמב"ם רפ"ז ממתנות עניים שכתב מצות עשה ליתן צדקה לעניי ישראל כפי מה שראוי לעני אם היתה יד הנותן משגת וכו' ולפי מה שחסר העני אתה מצווה ליתן לו וכו' בא העני ושאל די מחסורו ואין יד הנותן משגת נותנין לו כפי השגת ידו וכמה עד חומש מצוה מן המובחר וכו' עכ"ל הרי מבואר כדברינו:

## חסרון בעלות

טור יורה דעה הלכות צדקה סימן רמז

ואל יעלה בלבו עצה לומר איך אחסר ממוני ליתנו לעניים כי יש לו לדעת שאין הממון שלו אלא פקדון לעשות בו רצון המפקיד וזה רצונו שיחלק לעניים ממנו.

### אין צורך קנין בפרעון החוב: אמירתו לצדקה כמסירתו להדיוט

נתיבות המשפט ביאורים סימן שמד

אבל כשהמעות בידו נעשה תיכף של המלוה דלא בעי קנין לפרעון, רק תיכף כשנתרצה המלוה במה שייחד הלוה לפרעון, אין צריך קנין חדש בשעת גוביינא.

חידושי הרשב"א מסכת קידושין דף ו עמוד ב

הר"א אב"ד ז"ל וכן הראב"ד ז"ל פי' במלוה שהגיע זמנה והמעות בידה דכיון דבעל כרחה יכול לגבותם הוי כאלו גבאם.

## האם יש קיום מצות צדקה היכא דכפייה

שולחן ערוך יורה דעה הלכות צדקה סימן רמט

סעיף ג

ה] צריך ליתן הצדקה בסבר פנים יפות, בשמחה ובטוב לבב, ומתאונן עם העני בצערו ומדבר לו דברי תנחומין. ו] ואם נתנה בפנים זועפות ורעות, ה הפסיד זכותו.

שולחן ערוך יורה דעה הלכות צדקה סימן רמט

סעיף ה

אם יכול לעשות לאחרים שיתנו, שכרו גדול <ב> משכר הנותן.

ט"ז יורה דעה סימן רמט

(ב) משכר הנותן. - כ"ה בגמ' גדול המעשה יותר מן העושה ואין פירושו ששכרו יותר מן העושה ע"י כפייה דהא זה העושה ע"י כפיה הפסיד זכותו כמ"ש בסעיף ג' אלא פירושו יותר משאר עושי צדקה אפילו ברצון ובטור כתוב כשכר העושה ופשוט שט"ס הוא וכן ראיתי בס"א ובפרישה רוצה ליישב דבגמרא קאמר יותר מן העושה ע"י כפיה והוא תמוה ממה שהוכחנו:

שולחן ערוך יורה דעה הלכות צדקה סימן רמט

סעיף יג

טז] פחות מזה, ט שיתן לו בעצב.

ביאור הגר"א יורה דעה סימן רמט ס"ק טז

[טז] פחות כו'. שאף כה"ג מ"מ צדקה הוא ממ"ש כופין על הצדקה ויורדין לנכסיו כו' ועב"ב ט' א' עכשיו שאין ב"ה קיים כו' ואעפ"כ כו' ול"ד למש"ל ס"ג ואם כו' ועש"ך:

תלמוד בבלי מסכת בבא בתרא דף ט עמוד א

וא"ר אלעזר: בזמן שבהמ"ק קיים, אדם שוקל שקלו ומתכפר לו, עכשיו שאין בהמ"ק קיים, אם עושין צדקה - מוטב, ואם לאו - באין עובדי כוכבים ונוטלין בזרוע, ואעפ"כ נחשב להן לצדקה, שנא': ונוגשיך צדקה.

Thomas Aquinas Summa Theological II-II, Question 66 Article 7

“According to the natural order instituted by divine providence, material goods are provided for the satisfaction of human needs. Therefore the division and appropriation of property, which proceeds from human law, must not hinder the satisfaction of man’s necessity from such goods. Equally, whatever a man has in superabundance is owed, of natural right, to the poor for their sustenance….It is also to be found in *Decretum Gratiani*: “The bread which you withhold belongs to the hungry; the clothing you shut away, to the naked; the money you bury in the earth is the redemption and freedom of the penniless”

John Locke Treatise on Government I 4.42

“As *justice* gives every man a title to the product of his honest industry and the fair acquisitions of his ancestors… so *charity* gives every man a title to do so much out of another’s plenty as will keep him from extreme want where he has no means to subsist otherwise.”